CELEX: 31998D0535
Language: el
Date: 1998-09-03 00:00:00
Title: 98/535/ΕΚ: Απόφαση της Επιτροπής της 3ης Σεπτεμβρίου 1998 σχετικά με κοινό τεχνικό κανονισμό για το επίγειο σύστημα τηλεπικοινωνιών εν πτήσει (TFTS) [κοινοποιηθείσα υπό τον αριθμό Ε(1998) 2378] (Κείμενο που παρουσιάζει ενδιαφέρον για τον ΕΟΧ)

Avis juridique important

|

31998D0535

98/535/ΕΚ: Απόφαση της Επιτροπής της 3ης Σεπτεμβρίου 1998 σχετικά με κοινό τεχνικό κανονισμό για το επίγειο σύστημα τηλεπικοινωνιών εν πτήσει (TFTS) [κοινοποιηθείσα υπό τον αριθμό Ε(1998) 2378] (Κείμενο που παρουσιάζει ενδιαφέρον για τον ΕΟΧ)  

Επίσημη Εφημερίδα αριθ. L 251 της 11/09/1998 σ. 0036 - 0038

ΑΠΟΦΑΣΗ ΤΗΣ ΕΠΙΤΡΟΠΗΣ της 3ης Σεπτεμβρίου 1998 σχετικά με κοινό τεχνικό κανονισμό για το επίγειο σύστημα τηλεπικοινωνιών εν πτήσει (TFTS) [κοινοποιηθείσα υπό τον αριθμό Ε(1998) 2378] (Κείμενο που παρουσιάζει ενδιαφέρον για τον ΕΟΧ) (98/535/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 98/13/ΕΚ του Ευρωπαϊκού Κοινοβουλίου και του Συμβουλίου, της 12ης Φεβρουαρίου 1998, σχετικά με τον τηλεπικοινωνιακό τερματικό εξοπλισμό, τον εξοπλισμό δορυφορικών επίγειων σταθμών, συμπεριλαμβανομένης της αμοιβαίας αναγνώρισης της συμμόρφωσής τους (1), και ιδίως το άρθρο 7 παράγραφος 2 δεύτερη περίπτωση,Εκτιμώντας:ότι η Επιτροπή θέσπισε το μέτρο που προσδιορίζει τον τύπο τηλεπικοινωνιακού τερματικού για τον οποίο απαιτείται κοινός τεχνικός κανονισμός, και ενέκρινε τη συνοδευτική δήλωση σχετικά με το πεδίο εφαρμογής, σύμφωνα με το άρθρο 7 παράγραφος 2 πρώτη περίπτωση 7ότι, με σκοπό να εξασφαλιστεί στους κατασκευαστές συνέχεια πρόσβασης στην αγορά, είναι απαραίτητο να υπάρξει πρόβλεψη για μεταβατικές ρυθμίσεις όσον αφορά εξοπλισμό που εγκρίνεται σύμφωνα με εθνικούς κανονισμούς έγκρισης τύπου 7ότι θα πρέπει να θεσπιστούν τα αντίστοιχα εναρμονισμένα πρότυπα, ή μέρη αυτών, που υλοποιούν τις βασικές απαιτήσεις και τα οποία θα πρέπει να λάβουν μορφή κοινών τεχνικών κανονισμών 7ότι η πρόταση έχει υποβληθεί στην επιτροπή εγκρίσεων τερματικού εξοπλισμού (ACTE), σύμφωνα με το άρθρο 29 παράγραφος 2 7ότι ο κοινός τεχνικός κανονισμός που θεσπίζεται με την παρούσα απόφαση είναι σύμφωνος με τη γνώμη της ACTE,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1 1. Η παρούσα απόφαση ισχύει για τερματικό εξοπλισμό που προορίζεται για σύνδεση με δημόσιο τηλεπικοινωνιακό δίκτυο και που εμπίπτει στο πεδίο εφαρμογής του εναρμονισμένου προτύπου που αναφέρεται στο άρθρο 2 παράγραφος 1.2. Με την παρούσα απόφαση θεσπίζεται κοινός τεχνικός κανονισμός, ο οποίος καλύπτει τα τεχνικά χαρακτηριστικά, τις απαιτήσεις ηλεκτρικής και μηχανικής διεπαφής και το πρωτόκολλο ελέγχου πρόσβασης που πρέπει να παρέχεται από τερματικό εξοπλισμό ο οποίος είναι σε θέση και προορίζεται, από τον κατασκευαστή ή τον εκπρόσωπό του, για χρήση στο επίγειο σύστημα τηλεπικοινωνιών εν πτήσει (TFTS).Άρθρο 2 1. Ο κοινός τεχνικός κανονισμός περιλαμβάνει το εναρμονισμένο πρότυπο που έχει καταρτισθεί από τον αρμόδιο οργανισμό τυποποίησης και το οποίο υλοποιεί, εφόσον ισχύουν, τις βασικές απαιτήσεις που αναφέρονται στο άρθρο 5 της οδηγίας 98/13/ΕΚ. Αναφορά στο πρότυπο περιλαμβάνεται στο παράρτημα.2. Τερματικός εξοπλισμός που καλύπτεται από την παρούσα απόφαση συμμορφώνεται με τον κοινό τεχνικό κανονισμό που αναφέρεται στην παράγραφο 1, τηρεί τις βασικές απαιτήσεις που αναφέρονται στα στοιχεία α) και β) του άρθρου 5 της οδηγίας 98/13/ΕΚ, καθώς και τις απαιτήσεις οποιασδήποτε άλλης εφαρμοστέας οδηγίας και ιδίως των οδηγιών του Συμβουλίου 73/23/ΕΟΚ (2) και 89/336/ΕΟΚ (3).Άρθρο 3 Οι κοινοποιημένοι οργανισμοί που ορίζονται αρμόδιοι για την τήρηση των διαδικασιών του άρθρου 10 της οδηγίας 98/13/ΕΚ, όσον αφορά τερματικό εξοπλισμό που καλύπτεται από το άρθρο 1 παράγραφος 1 της παρούσας απόφασης, χρησιμοποιούν ή εξασφαλίζουν τη χρήση του εναρμονισμένου προτύπου που αναφέρεται στο παράρτημα, έως τη θέση σε ισχύ της παρούσας απόφασης.Άρθρο 4 1. Εθνικοί κανονισμοί έγκρισης τύπου που καλύπτουν εξοπλισμό, ο οποίος περιλαμβάνεται στο πεδίο εφαρμογής του εναρμονισμένου προτύπου που αναφέρεται στο παράρτημα, παύουν να ισχύουν τρεις μήνες έπειτα από τη θέση σε ισχύ της παρούσας απόφασης.2. Τερματικός εξοπλισμός που έχει εγκριθεί βάσει τέτοιων εθνικών κανονισμών έγκρισης τύπου δύναται να συνεχίζει να διατίθεται στην αγορά και να τίθεται σε λειτουργία.Άρθρο 5 Η παρούσα απόφαση απευθύνεται στα κράτη μέλη.Βρυξέλλες, 3 Σεπτεμβρίου 1998.Για την ΕπιτροπήMartin BANGEMANNΜέλος της Επιτροπής(1) ΕΕ L 74 της 12. 3. 1998, σ. 1.(2) ΕΕ L 77 της 26. 3. 1973, σ. 29.(3) ΕΕ L 139 της 23. 5. 1989, σ. 19.ΠΑΡΑΡΤΗΜΑ Αναφορά στο εφαρμοστέο εναρμονισμένο πρότυπο Το εναρμονισμένο πρότυπο που αναφέρεται στο άρθρο 2 της απόφασης είναι:Electromagnetic compatibility and Radio spectrum Matters (ERM); Terrestrial Flight Telecommunications System (TFTS); Technical requirements for TFTS[Ηλεκτρομαγνητική συμβατότητα και ζητήματα ραδιοφάσματος (ERM) 7 επίγειο σύστημα τηλεπικοινωνιών εν πτήσει (TFTS) 7 τεχνικές απαιτήσεις για TFTS]ETSIΕυρωπαϊκό Ινστιτούτο Τηλεπικοινωνιακών ΠροτύπωνΓραμματεία του ETSITBR 23 - Μάρτιος 1998(εξαιρουμένων των προλόγων)Συμπληρωματικές πληροφορίες Το Ευρωπαϊκό Ινστιτούτο Τηλεπικοινωνιακών Προτύπων αναγνωρίζεται βάσει της οδηγίας 83/189/ΕΟΚ του Συμβουλίου (1).Το παραπάνω αναφερόμενο εναρμονισμένο πρότυπο εκπονήθηκε κατόπιν εντολής που εκδόθηκε σύμφωνα με τις γενικές διαδικασίες της οδηγίας 83/189/ΕΟΚ.Για το πλήρες κείμενο του παραπάνω αναφερόμενου εναρμονισμένου προτύπου μπορείτε να απευθύνεστε στις διευθύνσεις:Institut europιen des normes de tιlιcommunications650, route des LuciolesF-06921 Sophia Antipolis CedexΕυρωπαϊκή ΕπιτροπήDG XIII/A/2 - (BU 31, 1/7)Rue de la Loi/Wetstraat 200,B-1049 Βρυξέλλεςή σε οποιονδήποτε άλλον οργανισμό υπεύθυνο για τη διάθεση των προτύπων του ETSI. Σχετικός κατάλογος υπάρχει στο Internet, στη διεύθυνση www.ispo.cec.be.(1) ΕΕ L 109 της 26. 4. 1983, σ. 8.